SET ปิดเช้าลบ 5 จุด เซ่นแรงขายหุ้นใหญ่-รอ “เงินเฟ้อสหรัฐ” สัปดาห์หน้า
SET ปิดเช้าลบ 5 จุด แรงขายหุ้นใหญ่กดดัน นักลงทุนรอตัวเลขเงินเฟ้อสหรัฐฯในสัปดาห์หน้า แนวโน้มบ่ายนี้คาดลบต่อให้แนวต้านที่ 1,670 จุด แนวรับแรกที่ 1,660 จุด และแนวรับต่อไปที่ 1,650 จุด
SET ปิดเช้าลบ 5 จุด แรงขายหุ้นใหญ่กดดัน นักลงทุนรอตัวเลขเงินเฟ้อสหรัฐฯในสัปดาห์หน้า แนวโน้มบ่ายนี้คาดลบต่อให้แนวต้านที่ 1,670 จุด แนวรับแรกที่ 1,660 จุด และแนวรับต่อไปที่ 1,650 จุด
10 ก.พ. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงเช้าที่ผ่านมาปรับตัวลง ตาม sentiment ของตลาดหุ้นในภูมิภาคเอเชียที่เช้านี้ปรับตัวลงตามตลาดหุ้นสหรัฐฯ โดยบรรยากาศในช่วงนี้ถือว่ายังไม่เอื้อต่อสินทรัพย์เสี่ยง จากแนวโน้มอัตราดอกเบี้ยของสหรัฐฯที่อาจจะยังอยู่ในระดับสูงยาวนาน ซึ่งเป็นปัจจัยที่กดดันต่อตลาด ทำให้ยังคงเห็นแรงขายออกมาต่อเนื่อง
ขณะเดียวกันหลังการประกาศผลการดำเนินงานของบริษัทจดทะเบียนไทยที่ออกมาส่วนใหญ่ค่อนข้างผิดไปจากที่ตลาดคาดไว้ ทำให้เป็นปัจจัยกดดันต่อตลาดหุ้นไทยเกิดการพักตัว โดยเฉพาะหุ้นขนาดใหญ่ที่ยังมีแรงขายออกมากดดันดัชนีต่อเนื่อง
สำหรับแนวโน้มในช่วงบ่ายคาดว่าดัชนียังแกว่งตัวในแดนลบต่อ โดยที่ยังไร้ปัจจัยใหม่เข้ามาส่งผลต่อตลาด และนักลงทุนยังจับตาตัวเลขเงินเฟ้อสหรัฐฯในสัปดาห์หน้า โดยให้แนวต้านที่ 1,670 จุด แนวรับแรกที่ 1,660 จุด และแนวรับต่อไปที่ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 3,231.04 ล้านบาท ปิดที่ 10.90 บาท ราคาไม่เปลี่ยนแปลง
ADVANC มูลค่าการซื้อขาย 1,790.08 ล้านบาท ปิดที่ 204.00 บาท เพิ่มขึ้น 4.50 บาท
DELTA มูลค่าการซื้อขาย 1,645.92 ล้านบาท ปิดที่ 894.00 บาท ลดลง 28.00 บาท
BBL มูลค่าการซื้อขาย 1,597.53 ล้านบาท ปิดที่ 163.50 บาท เพิ่มขึ้น 2.50 บาท
SCB มูลค่าการซื้อขาย 1,525.92 ล้านบาท ปิดที่ 102.00 บาท ลดลง 1.50 บาท